NYE BIDRAG TIL NORGES LEPIDOPTERFAUNA. 
AF 


W. M. SCHÖYEN, 


Vanessa polychloros, Lix. 


Da det i SIEBKE's »Enum. Ins. Norv.» III. p. ọ omhandlede, 
angivelig af Jernværkseier N. AaALL ved Næs Værk i Nedenæs 
fundne Exemplar af denne Art ikke befandt sig hverken i AALL's 
efterladte Samling eller i Universitetsmusæet, ligesaa lidt som Ar- 
ten hverken för eller senere vidstes observeret noget andet Sted 
her i Landet, har jeg hidtil anseet det rigtigst at stille mig tviv- 
lende ligeoverfor denne Angivelse, som muligens beroende paa 
en Feiltagelse. Imidlertid glæder det mig nu at have faaet Vis- 
hed for, at denne vakre og anseelige Art dog alligevel med rette 
tilhörer Norges Fauna, idet en Sönnesön af botanisk Gartner N. 
G. Moe baade ifjor og iaar (1889 og 1890) har taget mange 
Exemplarer af den ved Byen Risör i Nedenæs Amt. Den synes 
saaledes her endog at være temmelig hyppig og flöi ifölge Op- 
gave helt fra Begyndelsen af Juni, hyppigst i Slutningen af samme 
Maaned, og forsvandt mod Slutningen af August. Midt i Juli 
toges ogsaa Larven,. der forpuppede sig i Begyndelsen af August 
og udklækkedes omkring 20:de samme Maaned. Flere af de 
indsamlede Exemplarer er skjænkede til Universitetsmusæet. 


Notodonta torva, He. 


Denne for Skandinaviens Vedkommende först af Prof. AURI- 
VILLIUWS Aar 1886 i Roslagen fundne Art, der to Aar senere, i 

1888, ogsaa toges i Finland ved Saarijärvi af K. EHNBERG, er i 
afvigte Sommer, 1890, ligeledes fundet her i Norge, idet en Sån 
af Sognepræst G. SANDBERG den 26:de Juni tog et Han-Exemplar, 
siddende paa Væggen paa Bagns Præstegaard, såndre Aurdal i 
Valders. 


Zanclognatha emortualis, S. V. 


Et enkelt Exemplar (9) taget Juni 1889 i en Have i Ho- 
ansbyen, Kristiania, af Stud. med. H. HurrreLDT. Denne Art 
synes overalt, hvor den findes, kun at forekomme sparsomt og 
enkeltvis; i Danmarl: udbredt, i Sverige observeret i Skaane og 
ved Stockholm, men endnu ei i Finland, Larven skal spise visne 
og törre Egeblade, som den gjennemhuller. 


Gnophos obscuraria, He. 


Denne Art staar vistnok allerede opfört som norsk i «Enum. 
Ins. Norv.» III pag. 90, samt i min Reiseberetning fra Gudbrands- 
dalen og Dovrefjeld i »Nyt Mag. f. Naturv.» B. XXIV. pag. 190; 
men som jeg allerede för (samme Sted pag. 309) har gjort op- 
mærksom paa, beror disse Angivelser paa Feiltagelse, idet de 
saaledes benævnte Exemplarer i Virkeligheden tilhörer en mör- 
kere Form af Gu. myrtillåta, Tec. Nu kan imidlertid Arten 
med rette indtages som norsk, idet et Exemplar er taget Vaaren 
1889 i Homansbyen af Stud. med. HuITFELDT. At den maatte 
forekomme ogsaa her i Landet, var jo rimeligt nok, da den i 
Sverige er fundet helt op i Helsingland. Larven lever paa en 
Mængde forskjellige lave Plamter, baade Gramineer, Potentilla, 
Thymus, Helianthemum, Silene, Lychnis, Artemisia, Rubus o. fl. 


Zophodia convolutella, He. 


Saavidt mig bekjendt har denne Art aldrig tidligere været 
observeret paa den skandinaviske Halvö, medens den dog i de 
senere Aar er fundet paa forskjellige Steder i Finland. I den 
forlöbne Sommer (1890) fandt jeg imidlertid i flere Haver paa 
Norderhov, Ringerike, de’ umodne Stikkelsbær i temmelig betyde- 

ligt Antal angrebne af denne Arts Larver, som paa vanlig Vis 
havde boret sig helt ind i og udhulet dem aldeles. Navnlig viste 
dette sig at være Tilfældet paa Gaardene Frog, Gusgaarden, Præste- 
gaarden og vistnok ogsaa flere andre Steder. En enkelt Larve 
fandt jeg ogsaa indboret i et Solbær, derimod ingen i Ribs, som 
ligeledes er anfört som Tilholdssted for Larven. De indsamlede 
Larver forpuppede sig i Begyndelsen af August og henligger for 
Tiden som Pupper. 


Teras roscidana, He. 


Ved en Forglemmelse er Fundet af denne interessante Art 
her i Landet ikke för bleven offentliggjort, hvorfor den desværre 
heller ikke er kommet med i WALLENGREN's Fortegnelse og Bear- 
beidelse af Skandinaviens Tortricider her i dette Tidsskrift. Alle- 
rede for 135 Aar siden er den imidlertid taget ved Næs Værk 
i Nedenæs, saaledes som et af min Kollega Konservator J. Sp. 
SCHNEIDER til Universitetsmusæet skjænket Exemplar udviser. Dette 
Exemplar, der er aldeles friskt og har en Vingebredde af 25 
mm., er nemlig, som den vedfæstede Etiket udviser, taget Håsten 
1875 ved Næs Værk af O. HALVORSEN. Arten er tidligere kjendt 
fra St. Petersburg, men saavidt vides hverken fra Sverige, Fin- 
land eller Danmark. Larven lever i Juni og Juli paa Populus 
tremula, og Imago overvintrer, som vanligt hos Teras-Arterne. 


Lita tricolorella, Haw. 


Af denne saavidt mig bekjendt heller ikke tidligere hverken 
fra Sverige eller Finland, men vel fra Danmark kjendte Art toges 
ihöst den 20:de August et friskt Exemplar i Haven paa Bagns 
Præstegaard, söndre Aurdal, af Sognepræst G. SANDBERG. Ex- 
emplaret er overgivet til Universitetsmusæet. Larven af denne 
Art angives at leve paa Alsine media og Stellaria holostea, först 
minerende og senere i sammenspundne Skud (HARTMANN). 


OR 
I Anledning af, at der i Entom. Tidskr. 1890, Häft. 3 pag. 124 
opföres som ny for Finlands Fauna Dianthoecia capsophila Dur. 

med Tillæg: »förut veterligen funnen nordligast i Irland och 
mellersta Europas fjålltrakter», skal jeg her henlede Opmærk- 
somheden paa, at denne Form, der vel neppe tår gjöre Fordring 
paa Artsberettigelse *, af mig allerede Sommeren 1879 er fundet 
her i Norge paa Jelöen ved Moss (se Nyt Mag. f. Naturv., B. 
XXV. p. 304). 


> Cfr, desangaaende >The Entomologists Monthly Magazine», 1890, pag. 
89—90. 

